钦定古今图书集成/明伦汇编/氏族典/第423卷 > 《廖用贤尚友录》 > 阮之钿
## 钦定古今图书集成/明伦汇编/氏族典/第423卷 > 《廖用贤尚友录》 > 阮之钿

按《明外史阮之钿传》：“之钿字实甫，桐城诸生也。崇祯
中，下诏保举人才，同邑谕德刘若宰以之钿应，授谷
城知县。十一年正月，之钿未至，张献忠袭陷其城，据
以求抚，总理熊文灿许之。处其众数万于四郊，居民
汹汹欲窜。之钿至，尽心调剂，民稍安。乃上抚剿二策，
时不能用。贼渐出行劫，之钿不能禁。明年，献忠反形”
渐萌，之钿往说之。献忠素衔之钿，遂恶言极骂之。之
钿忧愤成疾，遂不视事。至五月，献忠果反，之钿仰药
未绝。献忠遣使索印，坚不予，贼遂杀之。